Абдылдажан Амантұрұлы Ақматалиев

Абдылдажан Амантұрұлы Ақматалиев - (1956 жылы туған), қырғыз әдебиет зерттеушісі. Филология ғылымының докторы (1991), профессор (1991), Калифорния Халықаралық ғылым, білім және индустрия академиясының академигі (1996), Халықаралық қоғамдық Айтматов академиясының президент (1996). 

1980 жылдан Әуезов шығармашылығының әдеби байланыстарын зерттей бастады. «Ш.Айтматов және қырғыз-қазақ әдеби байланыстары» атты монографиясында (1981) ұлы жазушының Ш. Айтматов және басқа қырғыз жазушыларының шығармашылығына тигізген ықпалын қарастырды. Әдеби байланыстардың өзара әсерінің әр түрлі формаларына талдау жасап, қырғыз және қазақ көркемсөз шеберлерінің тағдырындағы өзара шығармашылық қарым-қатынастардың мән-маңызына тоқталды. Қырғыз жазушыларының шығармашылығы туралы айта келіп, Әуезовтің «Қорғансыздың күні» әңгімесімен К. Баялиновтың «Аджар» атты әңгімесінің рухани байланысын атап өтті. Т. Сыдықбековтың «Тау арасында» романында . Әуезов шығармашылығының эпикалық дәстүрі сезілетіндігіне назар аударды. Ал Әуезовтің «Қилы заман» повесінің тақырыбы А. Тоқомбаевтың «Таң алдында» атты повесть жазуына ықпал етті. «Манас» эпосының толық халықтың нұсқасын жасау жолындағы рөлін ерекше атап өтті. Әуезов шығармашылығына деген ықыласқа тұрақты зейін аударып, Абдылдажан «Түркі тілдес елдер әдебиетіндегі Әуезовтің рөлі» деген зерттеу еңбек жазды («Заман», 1997), сөйтіп ұлы жазушының шығармашылығын «өлемнің жалпы тізбегіндегі маңызды бөлік ретінде» қарастырды («М. Әуезов және қырғыз әдебиеті», 1989).Мұхтар Әуезов энциклопедиясы — Алматы, «Атамұра» баспасы, 2011 жыл. ISBN 978-601-282-175-8

Дереккөздер

Санат:1956 жылы туғандар
Санат:Профессорлар
Санат:Академиктер
Санат:Филология ғылымдарының докторлары